Amerikaanse Grand Prix uitgestel | Nuus24
Weehawken – Die Formule Een-wedren wat aanvanklik vir aanstaande jaar in Weehawken, New Jersey, beplan is, sal na verwagting tot 2014 uitgestel word, volgens berigte Vrydag.Weehawken se burgemeester, Richard Turner, het aan die Jersey Journal gesê dat organiseerders die wedren sal moet herskeduleer omdat hulle agter is met padverbeteringe en die uitreik van permitte.'n Woordvoerder vir die New Jersey promotor Leo Hindery jr. wou nie kommentaar oor die verslag lewer nie.Die Amerikaanse Grand Prix sal langs die bekende Hudson-rivier deur Weehawken en die weste van New York in New Jersey plaasvind.Vir die jongste sportnuus volg Nuus24Sport op Twitter.
Lees meer oor: new jersey | formule 1 VOLGENDE OP NUUS24X